

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**GRAD GRUBIŠNO POLJE**

**GRADONAČELNIK**

KLASA: 012-03/25-01/1

URBROJ: 2103-5-01/01-25-1

Grubišno Polje, 16. srpnja 2025.

**Gradsko vijeće Grada Grubišnoga Polja**

**n/o predsjedniku Zlatku Mađeruhu**

**PREDMET: Prijedlog za promjenu Statuta Grada Grubišnoga Polja i Poslovnika o**

**radu Gradskog vijeća Grada Grubišnoga Polja**

* *dostavlja se*

Poštovani,

na osnovi članka 142. Statuta Grada Grubišnoga Polja (“Službeni glasnik” Grada Grubišnoga Polja br. 2/20, 1/21 i 2/23) podnosim ovaj prijedlog za promjenu Statuta Grada Grubišnoga Polja.

Prijedlogom bi se izmijenile odredbe Statuta koje se tiču radnih tijela Gradskog vijeća, odnosno osnovalo bi se novo radno tijelo „Odbor hrvatskih branitelja iz Domovinskog rata“

U članku 48. Statuta stajalo bi:

Radna tijela Gradskog vijeća su:

* Mandatno povjerenstvo
* Povjerenstvo za izbor i imenovanje
* Povjerenstvo za Statut i Poslovnik
* Povjerenstvo za Proračun i financije
* Odbor hrvatskih branitelja iz Domovinskog rata

Dodao bi se novi članak 53. Statuta koji bi glasio:

(1)Odbor hrvatskih branitelja iz Domovinskog rata ima predsjednika i 4 (četiri) člana koji se biraju iz reda Gradskog vijeća i istaknutih članova udruga proisteklih iz Domovinskog rata

(2) Djelokrug rada

- razmatra prijedloge odluka i drugih akata kojima se uređuju pitanja od značaja za branitelje i o njima Gradskom vijeću daje mišljenja i prijedloge

- raspravlja o pitanjima značajnim za ostvarivanje prava hrvatskih branitelja iz Domovinskog rata i članova njihovih obitelji, civilnih invalida Domovinskog rata te svih sudionika Domovinskog rata i članova njihovih obitelji te predlaže poduzimanje mjera i donošenje akata za ostvarivanje prava branitelja

- sudjeluje u izradi i prati realizaciju programa udruga proisteklih iz Domovinskog rata koji se financiraju iz Proračuna Grada Grubišnoga Polja

- surađuje s braniteljskim udrugama u predlaganju programa pojačane skrbi hrvatskih branitelja i članova njihovih obitelji na području Grada Grubišnoga Polja

- razmatra i daje mišljenja o dokumentima, izvješćima i drugim prijedlozima iz područja ostvarivanja prava hrvatskih branitelja iz Domovinskog rata i članova njihovih obitelji

- sudjeluje u pripremama i planiranju aktivnosti u povodu održavanja Dana branitelja Grada Grubišnoga Polja koji se održava 04. studenoga.

- sudjeluje u obilježavanju značajnih mjesta i datuma iz Domovinskog rata na području Grada Grubišnoga Polja

- prati provođenje akata koje je donijelo Gradsko vijeće kojima se uređuje ostvarivanje prava branitelja

- raspravlja o svim drugim pitanjima iz područja ostvarivanja prava branitelja

Dosadašnji članak 53. Statuta postao bi članak 54., dosadašnji članak 54. Statuta postao bi članak 55. Statuta i tako do posljednjeg članka Statuta.

Nastavno na navedenu promjenu predlaže se i promjena Poslovnika o radu Gradskog vijeća radi usklade.

Članak 25. Poslovnika glasio bi:

Za proučavanje i razmatranje pojedinih područja, pripremu i predlaganje odluka i drugih akata iz svoje nadležnosti, Vijeće osniva stalna i povremena radna tijela

Stalna radna tijela su:

* Mandatno povjerenstvo
* Povjerenstvo za izbor i imenovanje
* Povjerenstvo za Statut i Poslovnik
* Povjerenstvo za Proračun i financije
* Odbor hrvatskih branitelja iz Domovinskog rata

Dodao bi se novi članak 30. Poslovnika koji bi glasio

(1)Odbor hrvatskih branitelja iz Domovinskog rata ima predsjednika i 4 (četiri) člana koji se biraju iz reda Gradskog vijeća i istaknutih članova udruga proisteklih iz Domovinskog rata

(2) Djelokrug rada

- razmatra prijedloge odluka i drugih akata kojima se uređuju pitanja od značaja za branitelje i o njima Gradskom vijeću daje mišljenja i prijedloge

- raspravlja o pitanjima značajnim za ostvarivanje prava hrvatskih branitelja iz Domovinskog rata i članova njihovih obitelji, civilnih invalida Domovinskog rata te svih sudionika Domovinskog rata i članova njihovih obitelji te predlaže poduzimanje mjera i donošenje akata za ostvarivanje prava branitelja

- sudjeluje u izradi i prati realizaciju programa udruga proisteklih iz Domovinskog rata koji se financiraju iz Proračuna Grada Grubišnoga Polja

- surađuje s braniteljskim udrugama u predlaganju programa pojačane skrbi hrvatskih branitelja i članova njihovih obitelji na području Grada Grubišnoga Polja

- razmatra i daje mišljenja o dokumentima, izvješćima i drugim prijedlozima iz područja ostvarivanja prava hrvatskih branitelja iz Domovinskog rata i članova njihovih obitelji

- sudjeluje u pripremama i planiranju aktivnosti u povodu održavanja Dana branitelja Grada Grubišnoga Polja koji se održava 04. studenoga

- sudjeluje u obilježavanju značajnih mjesta i datuma iz Domovinskog rata na području Grada Grubišnoga Polja

- prati provođenje akata koje je donijelo Gradsko vijeće kojima se uređuje ostvarivanje prava branitelja

- raspravlja o svim drugim pitanjima iz područja ostvarivanja prava branitelja

Dosadašnji članak 30. Poslovnika postao bi članak 31. i tako svaki sljedeći članak sve do posljednjeg članka Poslovnika.

**Obrazloženje prijedloga**:

S obzirom na važnost koju hrvatski branitelji imaju u društvenom i kulturnom životu našeg Grada, potrebno je osigurati institucionalnu potporu i stručnu podršku za rješavanje njihovih prava, statusa i socijalnih potreba.

Zadnjih godina svjedočimo povećanoj potrebi za specifičnim pristupom u rješavanju pitanja vezanih uz branitelje ali i pružanje pomoći njihovim obiteljima. Također, postoje i brojne inicijative koje iziskuju organiziranu suradnju s udrugama, institucijama i Vladom Republike Hrvatske.

Odbor branitelja bio bi tijelo koje bi, osim što bi razmatralo važne aspekte prava i statusa branitelja, aktivno sudjelovalo u projektima koji bi imali za cilj poboljšanje uvjeta života. Osnivanje Odbora omogućit će izravnu i sustavnu koordinaciju između Grada, udruga proizašlih iz Domovinskog rata, branitelja i njihovih obitelji, te svih relevantnih institucija.

Slobodu dugujemo našim braniteljima, a uz ovaj prijedlog stvaramo institucionalnu osnovu za trajnu i konkretnu potporu ovoj skupini naših građana.

S poštovanjem!

**GRADONAČELNIK**

**Zlatko Pavičić**

DOSTAVITI:

1. Naslovu,
2. Pismohrana, ovdje.